Darema (grāfiste)

Darema (; ) ir ceremoniālā grāfiste un unitārā pašvaldība Anglijas ziemeļaustrumu daļā, ietilpst Ziemeļaustrumanglijas reģionā. Robežojas ar Tainu un Vīru un ar Nortamberlendu ziemeļos, ar Kambriju rietumos un ar Ziemeļjorkšīru dienvidos. Austrumos krastus apskalo Ziemeļjūra. Daremas ceremoniālā grāfiste ir sīkāk sadalīta četrās unitārajās pašvaldībās; tās administratīvais centrs ir Darema, bet lielākā pilsēta — Dārlingtona.

 Vēsture 
Daremas grāfistes pirmsākumi meklējami tā sauktajā Svētā Katberta Zemes Brīvībā (Liberty of St Cuthbert's Land), kas izveidojās Nortambrijā 684. gadā. Nortambrijas karalis Egfrits uzdāvināja ievērojamus zemes īpašumus Katbertam pēc tā iecelšanas par Lindisfārnas bīskapu. 9. gadsimtā Svētā Katberta kopiena ieguva savā īpašumā zemes starp Tainu ziemeļos un Tīsu dienvidos. 995. gadā kopienas galvenā rezidence (diocēze) pārcēlās un Daremu un turpmāk bija zināma kā Daremas Brīvība (Liberty of Durham).

Daremas Brīvība faktiski bija patstāvīga jurisdikcija Anglijas ziemeļos, kurā Daremas bīskapam bija ekskluzīvas tiesības, kādas parasti ir tikai monarham. Darema netika inventarizēta Pastardienas grāmatā un nebija pakļauta centralizētajai nodokļu aplikšanai. 1293. gadā Anglijas parlaments atzina Daremas Brīvības sevišķo statusu – tā faktiski bija privāta šīra, kurā bīskaps nozīmēja savu šerifu; apvidus oficiāli kļuva zināms kā Daremas Palatīna grāfiste (County Palatine of Durham). Palatīna grāfistei bija sava valdība un institūcijas, kas lielā mērā spoguļoja monarhu un ietvēra arī vairākas tiesu iestādes. Palatīna grāfiste pastāvēja līdz 1836. gadam, bet tās pēdējā institūcija – kanclera tiesa – līdz 1972. gadam.

1888. gadā Darema tika reorganizēta kā standarta administratīvā grāfiste. Vēlākos gados vairākas industrializētās urbānās teritorijas (Dārlingtona, Geitsheda, Hārtlpūla, Sautšīldsa un Sanderlenda) tika reorganizētas par patstāvīgiem grāfistes boro. 1974. gadā Darema tika reorganizēta par nemetropoles grāfisti ar astoņiem distriktiem: Česterlistrīta, Dērventsaida, Darema, Īzingtona, Sedžfīlda, Tīsdeila, Vīrveli un Dārlingtona. Urbānās teritorijas grāfistes ziemeļaustrumos tika iekļautas Tainas un Vīras metropoles grāfistē. 1996. gadā tika likvidēta Klīvlendas ceremoniālā grāfiste un tās Hārtlpūlas un Stoktonas pie Tīsas boro tika iekļautas Daremas ceremoniālajā grāfistē kā unitārās pašvaldības. 1997. gadā par unitāro pašvaldību reorganizēja Dārlingtonas distriktu.

 Daremas unitārā pašvaldība 
Daremas unitārā pašvaldība tagadējās robežās izveidota 2009. gada 1. aprīlī, apvienojot Česterlistrītas, Dērventsaidas, Daremas, Īzingtonas, Sedžfīldas, Tīsdeilas un Vīrveli distriktus.

Administratīvi unitāro pašvaldību veido no vairākām daļām sastāvoša ārpuspagastu teritorijas (unparished area), ko tieši pārvalda Daremas padome, un kas ietver Konsetas ( iedzīvotāji), Česterlistrītas (), Krukas () pilsētas un vairāki ciemi, Daremas lielpilsēta (), 15 pagasta līmeņa pilsētas: Stenli (), Ņūtoneiklifa (), Spenimūra (), Pīterlī (), Sīema (), Bišopoklenda (), Šildona (), Ferihila (), Greitvilingtona (), Sedžfīlda (), Bārnardkāsla (), Čiltona (), Taulo (), Stenopa () un Midltona Tīsdeilā (), kā arī 120 lauku pagasti.

 Atsauces 

 Ārējās saites 

Kategorija:Anglijas vēsturiskās grāfistes
Kategorija:Anglijas unitārās pašvaldības
Kategorija:Anglijas ceremoniālās grāfistes